Henk en Hestie bons op die bed. Dit lyk tog te lekker vir hul dieremaats, en een vir een sluit hulle by die twee kinders aan. Muis, Kangeroe, Tier, Sebra, Eend en Hond. Tot Olifant kom met dawerende pote by hulle aansluit. O nee! Daar bons die bed op sy rug en skiet deur die venster en vlieg deur die lug. Olifant wil nie alleen agterbly nie. Saam gaan die avontuurlustiges op ’n verbeeldingsvlug in die ruimte. Watter planet lyk die lekkerste om te besoek? Raai nou net.
’n Prenteboek wat kleintjies sal geniet want wie het nou nognie op ’n bed rondgebons nie! En wat die ervaring nog lekkerder maak is die moonlikheid dat hul heeltemaal kan ontsnap uit die werklike situasie na ’n ongelooflike avontuur.
Rower Rot neem hasie se klawer af en eekhoring se akkers; en die miere se enkele blaar. Hy eet alles wat hy kan kry, en die diere word maerder en het erg gely.’n Eend lei hom na ’n donker grot waar sy haar suster roep . Rower Rot volg die stem van uitnodiging in die grot, en die eend vlug op sy perd. Die rower kon net eggo’s in die grot kry en werk nou as skoonmaker in koekwinkel waar hy vloere vee!
Die snurk bly alleen en sy hele bestaan gaan daarom om homself gelukkig te hou. Op ’n dag klop ’n seeman aan sy deur en vra of hy kan binnekom. Hy geniet die seeman se stories,maar die volgende oggend is die seeman weg en hy probeer sy bes om hom op die see in te haal. So vertrek hy op ’n reis saam met die seeman – “en dit het ’n fantastiese storie geword!” Verbeeldingryke illustrasies; ’n heerlike leeservaring!
Superwurm is die handigste wurm om as vriend te hê, want hy kan ’n tou word om ’n paddatjie te red; ’n visserslyn wees om gogga uit ’n put te red; en selfs ’n lekker springtou word. Maar Towenaar Akkedis gee kraai die opdrag om superwurm te vang om hom te help om skatte uit die grond te grawe. Die diere besluit om Superwurm te help en gebruik ’n heuningkoek as hul wapen. En die nare akkedis land op die rommelhoop.
Hierdie is ’n lekker aweregse storie en die humor sal by kinders met ’n humorsin byval vind. Die illustrasies het ook genoeg beweging om die aandag te hou.
Tjokkie die vissie is lief om groot te praat. Hy is gedurig laat vir skool, en vertel dan allerhande ongelooflike stories van die ervarings wat hy gehad het. Op ’n dag word hy in ’n net gevang. Die vissers beluit hy is te klein en gooi hom terug in die see. Hoe gaan hy weer by sy mense uitkom? Deur die storie te volg!